דוידה קרול

דָוִידָה קרוֹל (20 ביוני 1917 – 9 בדצמבר 2011) הייתה שחקנית תיאטרון, קולנוע, טלוויזיה ומתרגמת ישראלית.

ביוגרפיה
נולדה בשם דֵוי קוגוט במוסקבה לבטי ובצלאל קוגוט. עלתה לארץ ישראל עם משפחתה מברית המועצות בשנת 1924. אמה הייתה רופאת שיניים ופתחה את אחת הספריות הראשונות בתל אביב.

בתחילת דרכה האמנותית קרול הצטרפה לתיאטרון "המטאטא" שנוסד ב-1928.

בשנות השלושים הכירה את הרעיונות הכנענים והזדהתה עימם.

ביולי 1944 נישאה לבעלה השני אלכסנדר קרול, ולשניים נולדו שני בנים.
לאחר סגירת תיאטרון "המטאטא" בשנת 1954 החל קרול לעצב תלבושות ותפאורות בתיאטרון מחול ענבל. קרול נפטר ב-25 בדצמבר 1982.

בין הסרטים בהם השתתפה: "מבצע סבתא", "ברונו מאוהב", "איה: אוטוביוגרפיה דמיונית", "אודות המוניטין", "אהבה ממבט שני" ו"איים בחוף" ובסרטים הקצרים: "מקרה קריות" (2002), ו"אלכס" (2004). כמו כן, השתתפה בסדרות הטלוויזיה: "פלורנטין", "החיים זה לא הכל", "הוא והיא", "תיק סגור", "בית משותף" ו"ג'וני".

בשנים האחרונות לחייה, קרול הייתה מוכרת לציבור בעיקר בזכות השתתפותה בשש פרסומות של סדרת הפרסומות "שקע ותקע" של חברת החשמל בתפקיד גברת סימן טוב.

ב-12 השנים האחרונות לחייה התגוררה בבית אבות ברמת אביב שם נפטרה ב-9 בדצמבר 2011.
היא נקברה בבית העלמין הדרום בחולון, לצד בעלה.

נכדתה, לירון קרול, היא אמנית חזותית וצלמת רב-תחומית.

מתרגמת
בנוסף למשחק, החל משנות השבעים עסקה קרול גם בתרגום ספרים, והיא תרגמה למעלה מ-20 ספרים מרוסית לעברית. בין הספרים שתרגמה:
ג'ורג'י מלך הצרות: יומנו של שובב, מאת מטה ויקטוריה פולר ויקטור, מסדה, 1970
סודו של אילן, או, תעלולי הוטבי הקוסם, מאת לזר לגין, יבנה, 1972
ההר האכזר, מאת גריגורי פדוסייב (Федосеев, Григорий Анисимович), עם עובד (ספרית דן חסכן), 1974
בים הלבן - האוזן השחורה, מאת גבריאיל טרויפולסקי, מסדה, 1974
ידידי הזאבים, מאת פרלי מואט (מאנגלית), עם עובד (ספרית דן חסכן), 1975
ג'ינג'י, מאת אלכסיי איבנוביץ' סבירסקי (סופר יהודי-רוסי, שמו המקורי שמעון דוד), כתר, 1976
דרכי חיי, מאת ארקדי מרגוליס, 1977
הצ'וקצ'ים קראו לו סון, מאת יורי ריטחאו, מסדה, 1979
המצורעים, מאת פניה באזוב (בתו של דוד באזוב), צ'ריקובר, 1979
רפובליקת שקיד, מאת גריגורי ביליך ולאוניד פנטליב, מסדה, 1981
נרות ברוח: רומאן, מאת גריגורי כנוביץ', ספרית פועלים, 1983
שלֹשת השמנים, מאת יוּרי אוֹלאֶשָה, כתר, 1986
במקום לחם, מאת קלרה פרוסלינה, הקיבוץ המאוחד, 1987
להיות רב-חובל, מאת אנטולי בוז’נקו, כתר, 1987
הילד שמכר את צחוקו, מאת ג'יימס קריס, כתר, 1987
דינקה, מאת ולנטינה אוסֶיֶבָה, כתר, 1990
ישראל שלי, מאת מ. בבל, הוצאת המחבר, 1992
ואין גן-עדן לעבדים, מאת גריגורי כנוביץ', הקיבוץ המאוחד, 1995
גדי בשני זוזים, מאת גריגורי כנוביץ', מוטיבים: דביר כצמן, 1995
תחייתו של מוצארט, מאת נינה ברברובה, ספרית פועלים, 1997
המלצר והפרוצה, מאת נינה ברברובה, ספרית פועלים, 1997

קישורים חיצוניים




 רשימת ספרים שתורגמו על ידי דוידה קרול, באתר "ים הספר" 


הערות שוליים

קטגוריה:שחקניות תיאטרון ישראליות
קטגוריה:שחקני תיאטרון ישראלים
קטגוריה:שחקניות קולנוע וטלוויזיה ישראליות
קטגוריה:מתרגמות ישראליות
קטגוריה:מתרגמים ישראלים
קטגוריה:שחקניות קולנוע חרדי
קטגוריה:מתרגמים מרוסית לעברית
קטגוריה:שחקני תיאטרון המטאטא
קטגוריה:אישים הקבורים בבית העלמין הדרום
קטגוריה:הכנענים: אישים
קטגוריה:ישראליות שנולדו ב-1917
קטגוריה:ישראלים שנולדו ב-1917
קטגוריה:ישראליות שנפטרו ב-2011
קטגוריה:ישראלים שנפטרו ב-2011